Na temelju čl. 20a. Zakona o radu  („Službene novine FBiH“ br.: 26/16, 89/18 i 44/22), članka 5. stavak (3) Uredbe o postupku prijema u radni odnos u javnome sektoru u HNŽ/K(„Narodne novine HNŽ/K“ broj:4/19, 5/19 i 5/20), članka 6. Pravilnika o radu Doma zdravlja Čitluk(br.: 961/21 od 27.09.2021. godine i br.: 275/23 od 24.3.2023. godine), te Odluke ravnateljice broj 610/24 od 26.4.2024. godine, objavljuje se sljedeći:

**JAVNI NATJEČAJ**

**za prijem djelatnika u radni odnos u Dom zdravlja Čitluk**

1. **ODREĐENO VRIJEME u trajanju od jedne (1) godine za radno mjesto:** 
   1. **Doktor medicine na odjelu opće/obiteljske medicine – jedan (1) izvršitelj;**

Kandidati moraju ispunjavati opće i posebne uvjete za obavljanje poslova za konkretno radno mjesto.

**Opći uvjeti za prijem u radni odnos u Dom zdravlja Čitluk su:**

* da je državljanin BiH,
* da ima navršenih 18 godina života,
* da ima opću zdravstvenu sposobnost za obavljanje navedenog radnog mjesta,
* da se protiv njega ne vodi kazneni postupak;

**Posebni uvjeti za prijem u radni odnos:**

**Za radno mjesto pod točkom 1.1. Doktor medicine na odjelu opće/obiteljske medicine**

* završen medicinski fakultet
* položen specijalistički ispit iz obiteljske medicine
* licenca za samostalan rad

**Opis poslova:**obavljanje poslova doktora medicine/specijalista obiteljske medicine na odjelu opće/obiteljske medicine

**Potrebna dokumentacija uz prijavu:**

- uredno popunjena prijava (na obrascu koji je sastavnio dio javnog oglasa),

- uvjerenje o državljanstvu (ne starije od šest (6) mjeseci),

- uvjerenje iz matične knjige rođenih,

- potvrda o prebivalištu (CIPS),

- diploma,

- dokaz o položenom specijalističkom ispitu iz obiteljske medicine

- licenca za samostalan rad

**NAPOMENA**

Dokumenti se dostavljaju u originalu ili ovjerenim preslikama, a Dom zdravlja Čitluk nije u obvezi vraćanja dokumentacije koja se prilaže uz prijavu. Dom zdravlja Čitluk zadržava pravo poništenja natječaja bez obrazloženja.

Liječničko uvjerenje i uvjerenje o nevođenju kaznenog postupka je potrebno dostaviti po konačnosti Odluke o prijemu u radni odnos.

Kandidati koji dostave blagovremene i potpune prijave, a ispunjavaju opće i posebne uvjete javnog natječaja podliježu provjeri znanja koje određuje Povjerenstvo za prijem.

Tekst javnog natječaja je objavljen na web stranici Doma zdravlja Čitluk, u dva (2) dnevna lista te na oglasnoj ploči Službe za zapošljavanje.

Prijave se dostavljaju u roku od **petnaest (15)** dana od dana objavljivanja natječaja u sredstvima javnog informiranja, u zatvorenoj kuverti osobno na protokol ili preporučenom poštom na adresu:

**DOM ZDRAVLJA ČITLUK**

**Stjepana Radića 3.,**

**88 260 Čitluk**

s naznakom: **„Prijava na javni natječaj za prijem djelatnika u radni odnos“**

**Nepotpune i neblagovremene prijave neće se razmatrati.**

**Priloženi dokumenti:**

Obrazac za kandidate koji se prijavljuju na javni oglas može se preuzeti na web stranici Dom zdravlja Čitluk ( <https://www.dzcitluk.ba/>).